Delivery Manager - SAP Application Management Services - Ballerup, KMD A/S | it-jobbank
I KMD vedligeholder vi en række af Danmarks største og mest moderne SAP-applikationer - og der kommer flere til. Brænder du for at sikre stabil drift og tilfredse kunder? – Og har du lyst til at arbejde i en dynamisk supportorganisation i rivende udvikling? Så er du måske vores nye Delivery Manager.
I vores Application Management Services (AMS) forretning oplever vi stor vækst både i det offentlige og private segment. På det offentlige marked driver vi bl.a. SAP-løsninger for SKAT, Københavns Kommune, Moderniseringsstyrelsen og Udbetaling Danmark. KMD har udviklet og drifter i dag over 400 it-systemer, som understøtter Velfærdsdanmark og følger danskerne gennem hele livet. På det private marked driver vi bl.a. løsninger for produktionsvirksomheder samt inden for finans, energi og forsyning. Til at understøtte væksten har vi brug for flere ledende kræfter.
Du bliver en del af et dynamisk og engageret supportteam, hvor du har daglig sparring omkring leverancerne til kunderne.
Udover ovenstående ansvar vil dine opgaver bl.a. være:
Koordinering af - og opfølgning på – håndtering af incidents og problems
Håndtering af change og release processer
Sikring af SLA-efterlevelse og bidrage til rapportering herom
Opfølgning på tidsforbrug og udarbejdelse at faktureringsgrundlag
Vedligehold og opdatering af procedurer og dokumenter.
Desuden kan du forvente mindre undervisningsopgaver i bl.a. Change og Release (ITIL).
Som person er du ambitiøs og får energi af at vide, at netop din indsats kan være forskellen mellem succes og fiasko. Du nyder at løse opgaver med mange ubekendte, men først og fremmest motiveres du af at lykkes. Du har et højt energiniveau og solid gennemslagskraft. Med dit engagement præger du dine omgivelser. Med andre ord er du en engageret ildsjæl, med en stor lyst - og et stærkt drive - til at gøre en forskel.
Du handler proaktivt – og du kan sætte dig for bordenden for at styre en proces igennem - såvel internt som eksternt. Du er god til at kommunikere i både skrift og tale - på både dansk og engelsk - og du forstår at udnytte dette til at bygge stærke relationer med alle interessenter.
Du er forretningsorienteret og motiveres af at få tingene til at hænge sammen på tværs. Du har en god forståelse for kontraktlige forpligtigelser, som du målrettet arbejder for at efterleve. Samtidigt er du opmærksom på, om kundens behov bevæger sig uden for forpligtigelserne, så der bliver grundlag for en dialog om nye ydelser.
Du har en baggrund indenfor IT, ledelse eller kommunikation og er i stand til at tale IT med både kunder og teknikere.
Du har praktisk erfaring med koordinering af it-opgaver.
Du har både det teoretiske fundament og praktisk erfaring med ITIL.
Vi kan tilbyde en enestående mulighed for en karriere i en af Danmarks største it huse. Som Delivery Manager i KMDS ERP division får du en enestående mulighed for at arbejde sammen med fagligt engagerede kollegaer og opnå en indsigt i store it projekter inden for forskellige brancher og industrier. I KMD er der gode muligheder for faglig udvikling og for at få en karriere enten opad eller i dybden som specialist.
Har du uddybende spørgsmål til stillingen, så kontakt Head of Delivery Bo Schlichting på telefon 2510 3811.Vi afholder samtaler og ansætter løbende, så send din ansøgning allerede i dag.
SAP Senior Projektleder - Ballerup – Ballerup Senior SAP-lønkonsulent – Aalborg eller Ballerup C#-udvikler til agilt team – Ballerup Teknisk funderet Projektleder - Ballerup – Ballerup Service Konsulent med flair for data til KMD WorkZone - Ballerup – Ballerup